钦定古今图书集成/理学汇编/学行典/第202卷 > 牛龙韬
## 钦定古今图书集成/理学汇编/学行典/第202卷 > 牛龙韬

按《陈州志》：牛龙韬，崇祯辛巳年，流寇突至牛家口，州
庠生牛斗垣，字奉薇，年七十馀，常病不能行，子龙韬
负之而走，行缓，贼遂逼前，阖家惊散。贼手将刃垣，韬
曰：“父辱子死，何以生为！”持枪力冲贼锋。韬二子愤激，
各持棒相击，翼之而走，贼遂少却，阖家免难。韬中武
科，韬长子为博士，次子拔贡。